《同诸友分赋临安十景二首 其一 万松岭》
明代·胡应麟

峭壁层崖万仞开，离离松色隐崔嵬。云排铁干苍龙舞，月满瑶崔白鹤来。

几夜秋涛翻客枕，半林寒影挂仙台。虚疑日观烟霞古，寂寞秦封半草莱。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。